projecte-aina/catalan_government_crawling huggingface dataset:
Les sancions no s'actualitzaven des de fa anys i tenien un efecte dissuasiu nul, una sanció lleu era fins ara d'1,5€
Les sancions actualitzades són proporcionals i estan en línia amb la resta de comunitats autònomes i van d'entre 60€ i 3.000€
La sanció molt greu de 120.000€ pretén dissuadir una activitat del tot prohibida com el furtivisme aliena a la caça.
Catalunya no disposa de cap llei pròpia en matèria de caça.
Això ha provocat que el seu règim sancionador s'hagi basat fins ara en la Ley 1/1970, de 4 de abril, de caza, amb un règim sancionador obsolet.
Algunes sancions anaven d'1'5 euros, la més lleu, a 300 euros, la més greu.
Això feia que amb la possibilitat de reducció d'import en cas de pagament immediat, les sancions tenien un efecte dissuasiu nul.
Amb la publicació de la Llei 5/2020, del 29 d'abril, de mesures fiscals, financeres, administratives i del sector públic i de creació de l'impost sobre les instal·lacions que incideixen en el medi ambient, aprovada amb el suport de la majoria dels grups parlamentaris, es va procedir a l'actualització d'aquestes sancions en matèria de caça.
L'actualització de les sancions equipara els seus imports als existents a la resta de l'Estat espanyol i a la nostra actual normativa en matèria de pesca continental.
L'única diferència amb la resta de comunitats autònomes és l'import de la sanció màxima (120.000 euros).
Aquesta sanció està destinada principalment a dissuadir una activitat del tot prohibida com és el furtivisme, una activitat que és condemnada també pels propi col·lectiu de caçadors.
Davant la preocupació sobre diferents interpretacions de les infraccions, s'ha acordat amb la Federació Catalana de Caça que s'analitzarà conjuntament amb els serveis jurídics de la FCC les diferents casuístiques de les infraccions de caça perquè la interpretació sigui sempre la mateixa.
Es tracta d'homogeneïtzar criteris en cossos responsables de la inspecció i control de les activitats cinegètiques, organismes responsables de la tramitació dels eventuals expedients sancionadors i en el propi col·lectiu de caçadors.
D'aquesta manera, a través d'un treball conjunt, es reduiran al mínim les possibilitats de discrecionalitat i el marc jurídic quedarà més clar.
El Catàleg de boscos d'utilitat pública (CUP) es va crear el 1862 i després de més d'un segle d'existència s'ha constituït com un instrument tecnicojurídic fonamental per a la defensa del patrimoni forestal de titularitat pública.
L'origen del concepte d'utilitat pública aplicat a les forests en l'àmbit de l'Estat s'emmarca en el procés derivat de la política desamortitzadora, especialment en l'anomenada Llei Madoz de desamortització general de 1855.
D'acord amb l'esmentada Llei, s'exceptuaven de la desamortització diversos grups de béns entre els quals s'incloïen algunes forests i altres terrenys d'aprofitament comú.
Aquesta classificació de les forests i l'establiment de la categoria dels inalienables de l'àmbit públic per motius d'interès general va representar el primer pas per a l'establiment del Catàleg de forests d'utilitat pública, aprovat pel Reial decret de 22 de gener de 1862.
Posteriorment, una nova modificació dels criteris d'excepció a la desamortització (introduint el concepte d'utilitat pública) va donar lloc a la creació d'un nou catàleg, l'any 1901.
Actualment, es considera un registre públic de caràcter administratiu en el qual s'inclouen totes les forests que hagin estat declarades d'utilitat pública, així com totes les actuacions que tinguin a veure amb el seu estat jurídic i patrimonial (atermenaments i fitacions, ocupacions, concessions i servituds, segregacions, permutes, etc.) i esdevé un dels instruments més importants de l'Administració forestal per a la defensa del patrimoni forestal de titularitat pública.
D'acord amb la Llei 6/1988, de 30 de març, forestal de Catalunya o la Ley 43/2003, de 21 de noviembre, de Montes, perquè un bosc pugui ser declarat d'utilitat pública i ser inclòs al CUP, ha de complir alguns dels requisits següents:
La qualificació d'utilitat pública atorga als boscos la naturalesa jurídica de domini públic i, en conseqüència, passen a ser inalienables, imprescriptibles i inembargables
Per tal de facilitar la declaració de varietats a la DUN el DAAM, en col·laboració amb el sector, ha elaborat aquest llistat de varietats de préssecs i nectarines (Prunus persica (L.)
Aquest llistat és orientatiu, no constitueix un registre de varietats, i és susceptible de ser modificat.
De fet, esperem comptar amb la vostra col·laboració per mantenir-lo actualitzat i us agraïm que ens notifiqueu qualsevol observació que vulgueu fer a l'adreça de correu electrònic [EMAIL].
El control i la certificació oficial del material vegetal garanteixen l'origen, la identitat varietal i l'estat sanitari del material vegetal que es produeix i comercialitza a Catalunya.Aquest material va identificat amb una etiqueta oficial numerada.
Per tot aquest procés es necessària la col·laboració entre l'organisme de control i les empreses proveïdores del material vegetal.
El Servei de Producció Agrícola realitza les tasques de control i certificació de material vegetal que té encomanades el Departament d'Agricultura per part del Ministeri d'Agricultura (Reial Decret 2033/1983, de 29 de juny - BOE de 02/08/1983).
Condicions i requisits específics que cal tenir per ser membre del Cos d'Agents Rurals
Sotsinspector/a de l'escala executiva (convocatòria 233)
Agent de l'escala bàsica (convocatòria 01/20)
Temes de les proves selectives per accedir al Cos d'Agents Rurals
Enunciats d'exàmens d'accés a categories del Cos d'Agents Rurals
Les activitats agrícoles, ramaderes, forestals i tradicionals del món rural han modulat, transformat i conservat el paisatge i el patrimoni natural del país.
Avui en dia, bona part de la ciutadania es va allunyant de la cultura i els valors rurals, i sovint costa d'entendre algunes de les pràctiques de gestió del medi que les persones de l'àmbit rural tenen molt interioritzades.
Amb els objectius de donar a conèixer les aportacions i beneficis de les pràctiques del món rural per al conjunt de la societat, el Grup de Treball de Pedagogia de Gestió del Medi Natural de la Fundació del Món Rural ha impulsat una campanya divulgativa per traslladar al gran públic que activitats sovint poc valorades, tenen un paper cabdal en l'equilibri territorial, social i ambiental, i que la seva contribució va més enllà de la pròpia activitat.
Les activitats entorn les quals gira la campanya tracten sobre tres temes cabdals per a mantenir l'equilibri del món rural però que presenten controvèrsia des d'un punt de vista urbà, com ara la importància de la gestió forestal, l' adobat amb fems i purins i la necessitat de desenvolupar una activitat com la caça.
Aquest és un projecte liderat per la Fundació del Món Rural a través del Grup de Pedagogia en la gestió del Medi Natural format per:
Es pretén fer saber a la societat les aportacions imprescindibles que provenen del món rural
Data d'actualització: 20.03.2018
Des del novembre de l'any 2016 només es poden utilitzar per a usos professionals aquells equips d'aplicació de productes fitosanitaris (EAPF) que hagin passat favorablement una inspecció.
Actualment, encara hi ha un 25% d'equips inscrits al registre de Maquinària Agrícola (ROMA) que no han passat l'esmentada inspecció o no l'han superat favorablement.
Per aquest motiu, el Departament d'Agricultura, a través de les direccions generals d'Agricultura i Ramaderia i d'Agents Rurals, endega una campanya que té com a objectiu comprovar que els equips d'aplicació de productes fitosanitaris que estan treballant al camp o desplaçant-se, hagin passat favorablement aquesta inspecció obligatòria.
S'inspeccionaran tant els equips registrats al ROMA com els que no ho estan.
Al mateix temps es comprovarà que l'aplicador disposa del carnet d'aplicador de productes fitosanitaris.
Els encarregats de dur a terme aquest control seran els Agents Rurals.
Entre altres aspectes, es comprovarà si l'EAPF porta l'etiqueta adhesiva conforme ha passat de manera favorable la inspecció, es demanarà el certificat d'inspecció i es comprovarà si l'EAPF està inscrit al ROMA i inspeccionat.
També es comprovarà que el carnet d'aplicador de productes fitosanitaris estigui vigernt.
En cas que hi hagi algun incompliment o que s'hagi de fer alguna comprovació documental, s'aixecarà acta i, si escau, s'aplicaran les sancions corresponents.
Catalunya és la única Comunitat Autònoma que realitzarà aquest tipus de control.
Per a un ús sostenible dels fitosanitaris
(Registre Oficial de Maquinària Agrícola)
Mitjans de prevenció i lluita fitosanitària
Per tal que es faci un ús sostenible dels plaguicides, des de la Unió Europea s'han fixat una sèrie de requisits de compliment obligat, entre els quals l'obligatorietat de les inspeccions periòdiques als equips d'aplicació de productes fitosanitaris (EAPF).
En aquest sentit, la normativa estableix que tots els equips han d'estar inspeccionats, com a mínim, una vegada, abans del 26 de novembre de 2016, exceptuant els equips nous, que han d'inspeccionar-se dins del termini de cinc anys després de la seva compra.
Per tant, des del 26 de novembre de 2016 només es poden utilitzar per a usos professionals aquells EAPF que hagin passat favorablement la inspecció.
Les inspeccions les duen a terme les estacions d'Inspecció Tècnica d'Equips d'Aplicació de Fitosanitaris (ITEAF), prèviament autoritzades o reconegudes pel Departament d'Agricultura.
Pla de control de les inspeccions dels equips d'aplicació de fitosanitaris en ús 2019
Informa't del Pla de control de les inspeccions dels equips d'aplicació de fitosanitaris en ús 2019 a agricultura.gencat.cat
Documentació que acredita la superació de la inspecció
Crema de restes vegetals, detecció d'incendis forestals...
Si observeu una columna de fum o flames, que presumptament provenen d'un incendi forestal (no urbà), truqueu urgentment al 112.
Si no disposeu de telèfon, aviseu a l' autoritat més propera.
Encendre foc i utilitzar eines que deixen anar guspires en terrenys forestals o a prop d'aquests poden provocar un incendi.
Per tant, si voleu fer foc, seguiu exhaustivament les normes i els consells sobre prevenció d'incendis forestals.
Cada any s'engega la coneguda campanya de prevenció d'incendis forestals ' Cap foc al bosc '.
Campanya contra els incendis forestals
Cal ser conscients que qualsevol activitat amb foc al bosc o a prop de massa forestal comporta un alt risc de provocar un incendi, sovint amb conseqüències irreversibles.
La prevenció és la millor mesura per evitar-ho.
Per tant, per cremar restes vegetals amb seguretat heu de respectar un seguit de normes i condicions.
En aquest enllaç trobareu la informació necessària per realitzar una activitat amb foc i la normativa aplicable.
Els focs d'esbarjo o fogueres estan regulats a tot Catalunya per l' alt risc d'incendi forestal que comporten aquestes activitats.
Compliu la normativa i seguiu els consells sobre prevenció d'incendis forestals.
Si voleu fer una barbacoa, arreu del país trobareu àrees recreatives adequades a la legislació.
Terminis, documentació, requisits, sol·licitud i altres informacions (Tràmits gencat)
Informa't del risc d'incendis a
Si observeu qualsevol indici d'un delicte o d'una infracció contra el medi ambient, truqueu al 112 i demaneu pels agents rurals.
Com a professionals, els agents rurals us aconsellaran el que podeu fer.
Si és possible, en el cas que vegeu algun vehicle, anoteu la matrícula, recordeu la roba que duen els infractors i fixeu-vos en qualsevol altre detall que cregueu que pugui ser important.
Recol·lecció de bolets i molsa, tala d'arbres...
Si observeu qualsevol indici d'un delicte o d'una infracció contra el medi ambient, truqueu al 112 i demaneu pels agents rurals.
Com a professionals, els agents rurals us aconsellaran el que podeu fer.
Si és possible, en el cas que vegeu algun vehicle, anoteu la matrícula, recordeu la roba que duen els infractors i fixeu-vos en qualsevol altre detall que cregueu que pugui ser important.
La utilització de la molsa per fer el pessebre de Nadal és un costum molt arrelat a Catalunya.
Les molses són petites plantes, hàbitat de molts animals, que protegeixen el sòl de l'erosió.
Per això, el Departament d'Agricultura estableix un seguit de normes per regular-ne la recol·lecció.
Si en recolliu, feu-ho amb cura i agafeu només la necessària.
Una alternativa seria decorar el vostre pessebre amb gespes artificials, sorra o pedres, ja que aquests materials inerts es poden reutilitzar d'un any per a l'altre.
No, a excepció d'alguns espais naturals protegits.
Per exemple, al Paratge Natural d'Interès Nacional de Poblet es requereix una autorització i al Parc Nacional d'Aigüestortes i Estany de Sant Maurici està totalment prohibit collir-ne.
Els ajuntaments i els propietaris dels terrenys poden establir limitacions sobre la recol·lecció en les seves finques.
Sigueu uns caçadors de bolets respectuosos amb l'entorn, recol·lecteu-los tenint cura del bosc i seguint els consells que dicti l'Administració.
Sí, notificant-ho al Departament d'Agricultura a través d'una ' Comunicació d'aprofitament forestal de fusta i llenya per a ús domèstic '.
Un cop presentat aquest document, els agents rurals es posaran en contacte amb vosaltres per marcar-vos els arbres que podeu tallar i les condicions que heu de complir.
Si voleu tallar arbres per vendre'n la fusta o la llenya resultant, heu de presentar una ' Sol·licitud d'autorització d'aprofitament forestal de fusta i llenya, i de desarrelament d'arbres i arbustos per a jardineria ' al Departament d'Agricultura.
Els agents rurals es posaran en contacte amb vosaltres i us assessoraran quan rebin la vostra sol·licitud.
Documentació i altres informacions (Tràmits gencat)
Data d'actualització: 15.10.2018
Els agents rurals són funcionaris de carrera.
Per tant, per accedir al cos cal superar unes oposicions que inclouen un seguit de proves selectives.
Amb caràcter general, cal superar:
L'accés a la categoria d' agent també requereix la superació d'un curs selectiu i d'un període de pràctiques de sis mesos de durada.
Les bases de cada convocatòria estableixen les condicions i els requisits específics per ingressar al Cos d'Agents Rurals.
No obstant això, a més de les condicions generals d'accés a la funció pública de Catalunya, per formar part del Cos cal complir els requisits següents:
Per a l' escala bàsica és la titulació corresponent al subgrup C1: batxillerat, tècnic o qualsevol altre equivalent a aquests, o qualsevol altre de nivell superior, o estar en condicions d'obtenir-lo.
Xerrades i altres sessions informatives sobre tasques dels agents rurals (fora dels centres escolars i educatius).
Informatiu de protecció de la fauna
Trets, albiraments, com actuar si localitzem un niu o exemplar
Mesures d'autoprotecció per evitar danys
Períodes de prohibició d'encendre foc, autoritzacions excepcionals, sol·licituds individuals, sol·licituds de cremes col·lectives
Campanya de control de la identificació, obligatorietat d'identificar gossos, gats i fures, sancions per incompliment
Aquesta activitat, que consisteix a enlairar un globus de paper a l'interior del qual s'instal·la una flama com a font de llum i calor, pot iniciar una ignició involuntària.
Mesures per evitar riscos quan accedim en vehicle al medi natural
Mesures d'autoprotecció per evitar riscos als edificis i al medi natural
Quines són les obligacions de les persones que tenen animals de companyia?
Restricció de l'accés al massís El Montmell-Marmellar
Què podeu fer per evitar el foc i protegir-vos als boscos, urbanitzacions i cases aïllades.
Per fer una foguera cal una autorització de l'Ajuntament.
També cal un permís del Departament d'Agricultura si la foguera es troba a menys de 500 mestres d'un terreny forestal.
Xerrades i altres activitats fetes a les escoles i centres educatius.
Com és un ratpenat, què menja, on viu, com caça... i moltes coses més, i entendràs la seva importància dins dels nostres ecosistemes.
Com caçaven els nostres avantpassats?
Ens remuntarem als inicis de la nostra història per entendre l'evolució conjunta dels humans i la caça.
Coneix més a fons aquests ocells que són tan beneficiosos per a nosaltres.
Què podem fer nosaltres per a ells?
Què és i com funciona un centre de recuperació de fauna?
Descobreix tot el què fan al Centre de recuperació de fauna salvatge de Torreferrussa.
Coneix les conseqüències dels incendis forestals a Catalunya, quines són les seves causes i què podem fer per a prevenir-los.
Descobreix quins són els principals usos actuals dels nostres boscos i la feina que fan al Centre de Recuperació d'Amfibis i Rèptils de Catalunya (CRARC).
Coneix les conseqüències de les espècies exòtiques invasores en els ecosistemes aquàtics i què podem fer per evitar-les.
En la visita al centre de fauna de CAMADOCA podràs aprendre a identificar-les, com manipular-les i conèixer de primera mà i la tasca que fan per aturar-les.
També coneixeràs com es desenvolupen diferents projectes de cria d'espècies protegides en perill d'extinció, i com es duu a terme el procés de reintroducció d'algunes espècies de fauna autòctones que han sofert un accident.
Introducció a la problemàtica dels abandonaments d'animals de companyia a Catalunya.
Sabies que a Catalunya està prohibit fer criar les mascotes a casa sense autorització?
Coneix les condicions per tenir un animal de companyia (identificació, hàbitat, manteniment veterinari, esterilització...).
Qui són i quines tasques realitzen els Agents Rurals?
Actituds per ser respectuosos amb el medi ambient, els animals i les plantes.
Seguiment de rastres i característiques dels animals silvestres que ens envolten.
Coneix la professió d'Agent rural, com a possible sortida professional.
Explicació de les diferents tasques que realitzen.
Sistema i requisits necessaris per a l'accés al Cos d'Agents Rurals.
El programa de sensibilització i educació ambiental 2016 dels agents rurals compta amb xerrades i activitats per a conscienciar, a diferents col·lectius, de la importància d'aprendre a estimar i a conservar el medi natural.
Data d'actualització: 21.11.2017
El Cos d'Agents Rurals per al seu funcionament necessita el suport de desenes de persones, entre tècnics, operadors i administratius, que, dia rere dia, treballen braç a braç amb els agents oferint-los l' ajuda professional i personal necessària.
Molts treballen dins el Servei de Comunicacions i Suport, que gestiona la xarxa de comunicacions i d'informació general dels agents rurals i organitza tant els recursos humans i materials com els pressupostaris.
Aquestes persones depenen de la Subdirecció General dels Agents Rurals.
pel qual s'aprova el Reglament del Cos d'Agents Rurals.
de reestructuració del Departament d'Agricultura, Ramaderia, Pesca i Alimentació.
Constitueixen el nivell bàsic de l'estructura territorial del Cos d'Agents Rurals.
Cada àrea bàsica comprèn el conjunt de mitjans personals i materials de l'àmbit territorial respectiu.
L'àmbit territorial de cada àrea bàsica és la comarca.
El comandament, la direcció, la coordinació, el control i la inspecció de cada àrea bàsica corresponen al sotsinspector o a la sotsinspectora en cap de l'àrea bàsica respectiva i té les funcions següents:
Dirigir, planificar, programar, coordinar, avaluar i inspeccionar l' exercici de les funcions i de les tasques dels agents rurals, d'acord amb les ordres rebudes dels seus superiors.
Comandar els operatius previstos pels procediments normalitzats de treball.
Gestionar els recursos humans i materials assignats.
Actualment el Cos d'Agents Rurals està format per 530 agents rurals desplegats por comarcas a tot el territori de Catalunya.
La Vall d'Aran té transferides les competències en matèria de medi ambient i té un cos propi d'agents de Miei Ambient.
pel qual s'aprova el Reglament del Cos d'Agents Rurals.
de reestructuració del Departament d'Agricultura, Ramaderia, Pesca i Alimentació.
Constitueixen el nivell mitjà de l'estructura territorial del Cos d'Agents Rurals.
Cada àrea comprèn la totalitat de les àrees bàsiques del seu àmbit territorial respectiu.
El comandament, la direcció, la coordinació, el control i la inspecció de cada àrea regional corresponen al sotsinspector o a la sotsinspectora en cap de l'àrea regional respectiva i té les funcions següents:
El Cos d'Agents Rurals es troba adscrit al Departament competent en matèria de protecció de la natura, actualment al Departament d'Agricultura, Ramaderia, Pesca i Alimentació, i correspon al conseller o consellera titular d'aquest Departament el comandament i la direcció superior de tot el cos.
La Direcció General dels Agents Rurals s'ocupa del compliment eficaç de les funcions dels agents rurals i d'impulsar protocols de col·laboració entre el Cos d'Agents Rurals i altres organismes.
El Cos d'Agents Rurals s'estructura territorialment i seguint un ordre descendent en:
Els agents rurals vetllen per la conservació de la natura i la protecció del medi ambient, i defensen el patrimoni natural i el futur del nostre entorn per tal que tothom en pugui gaudir.
El Cos d'Agents Rurals està format per uns 500 agents que actuen a tot Catalunya oferint un servei als ciutadans que es basa en la vocació, la proximitat, la professionalitat i l' eficiència.
Les funcions dels agents rurals es basen en la vigilància, la inspecció, la col·laboració en la gestió, la investigació i la informació i l'assessorament als ciutadans.
Donada la naturalesa polivalent del Cos d'Agents Rurals, la feina dels agents rurals és molt àmplia i diversa.
Podem trobar un agent rural rescatant un poll que ha caigut del niu, inspeccionant una tallada d'arbres en un bosc, realitzant el cens d'una planta en perill d'extinció, descobrint verí mortal en un camp o, per exemple, explicant a l'alumnat d'una classe què cal fer en cas de trobar un animal ferit.
Totes les funcions dels agents rurals tenen a veure amb la protecció de l'entorn, és a dir, amb les persones, els animals, les plantes i el patrimoni natural: la investigació de les causes d'un incendi, la detecció d'una nova plaga forestal, la denúncia d'un abocament en un riu, la col·laboració amb els serveis d'emergències per evacuar persones en el cas d'una nevada intensa o el descobriment d'una trama d'espoliació de peces arqueològiques que formen part de les tasques habituals d'aquest cos.
director general dels Agents Rurals
Coordinar les estratègies del cos d'Agents Rurals sota el comandament i la direcció del/de la conseller/a titular del Departament.
Elaborar i dictar circulars, instruccions i protocols d'actuació per dirigir el cos d'Agents Rurals i els serveis necessaris per al desenvolupament de la seva activitat.
Promoure la coordinació operativa i l'elaboració de plans d'actuació en les matèries competents del cos d'Agents Rurals.
Planificar les actuacions de vigilància, inspecció, col·laboració en la gestió, recerca, informació i protecció del medi mitjançant el cos d'Agents Rurals.
Supervisar i coordinar les actuacions dels agents rurals vinculades a competències de la resta d'òrgans del Departament assimilats orgànicament a subdirecció general i direcció general, altres departaments de la Generalitat o altres administracions públiques.
Proposar plans, programes i activitats adreçats a l'educació, recerca i formació ambientals en l'àmbit de les competències de la Direcció General.
Vetllar pel compliment de les funcions d'informació i assessorament a la ciutadania que corresponen als agents rurals.
Participar en la interlocució amb els agents socials i les organitzacions sindicals en l'àmbit de les funcions de la Direcció General.
Informar i avaluar sobre l'impacte de les mesures i actuacions relacionades amb la implantació dels acords sobre relacions laborals en l'àmbit del cos d'Agents Rurals.
Supervisar la direcció funcional de les unitats territorials del cos d'Agents Rurals.
Proposar la normativa reguladora en les matèries competència de la Direcció General.